Θεόδωρος Τσαούσης

Ο Θεόδωρος Τσαούσης (1920-1970), του Λεωνίδα, ήταν Έλληνας δικηγόρος Πατρών. Διορίστηκε νομάρχης σε διάφορους νομούς της Ελλάδας.

 Βιογραφία 
Γεννήθηκε στην Πάτρα στις 19 Σεπτεμβρίου 1920.Ελληνικόν Who's Who, Εκδοτικός Οργανισμός Ελληνικών who's who, 1965  σελ. 603
Ο Θ. Τσαούσης διορίστηκε Νομάρχης κατόπιν εξετάσεων (Διοικητικό Δίκαιο κ.α.) το 1962 και τοποθετήθηκε στη θέση του Νομάρχη Ευρυτανίας, όπου ως νέος νομάρχης αντιμετώπισε την κατολίσθηση στο Μικρό Χωριό στις 13/1/1963. Στη συνέχεια διορίστηκε Νομάρχης Θεσπρωτίας υπηρετώντας από τις 10 Ιουνίου 1964 ως τις 23 Οκτωβρίου 1965Οικοτροφείο Φιλιατών, Προσφορά-Προκλήσεις-Προοπτικές, ερευνητική εργασία, 1ο Επαγγελματικό Λύκειο Φιλιατών, Φιλιάτες 2015, σελ. 16, ανάκτηση 30-7-2018..  

Το 1965 διορίστηκε Νομάρχης Αιτωλοακαρνανίας και κατόπιν Νομάρχης Λάρισας (02/1969 - 09/1969). Η τελευταία του θητεία ήταν ως Νομάρχης Κερκύρας, όπου υπηρέτησε από τις 20 Σεπτεμβρίου 1969Λαρισαϊκή Ηχώ, "Ανέλαβε καθήκοντα ο νέος Νομάρχης μας", 13-10-1969, σελ. 1. ως το 1970.

Πέθανε σε ηλικία 50 ετών τον Μάιο του 1970 και κηδεύτηκε στη Μητρόπολη Πατρών. Ήταν παντρεμένος με την Αικατερίνη Τσαπάρα, διευθύντρια του παραρτήματος Πάτρας του Γαλλικού Ινστιτούτου.Τα Νέα, Μνημόσυνα, 4-5-1971, σελ. 7.

Ο Θ. Τσαούσης μιλούσε Γαλλικά και Γερμανικά. Διατέλεσε επί σειρά ετών πρόεδρος του Ορειβατικού Συλλόγου Πατρών και των Λαϊκών Αναγνωστηρίων Πατρών. Έδινε συχνά διαλέξεις κυρίως στη Διακίδειο Σχολή Πατρών, αλλά και στις πόλεις όπου διοριζόταν .

 Παραπομπές 

Κατηγορία:Νομάρχες
Κατηγορία:Νομάρχες Αιτωλοακαρνανίας
Κατηγορία:Νομάρχες Θεσπρωτίας
Κατηγορία:Νομάρχες Κέρκυρας
Κατηγορία:Νομάρχες Λάρισας
Κατηγορία:Νομάρχες Ευρυτανίας